<classify> Yanga wanaoshikilia nafasi ya pili kwenye msimamo wa ligi, katika mchezo wa mwishoni mwa wiki iliyopita walilazimishwa sare ya bila kufungana na wenyeji Mgambo JKT katika mchezo uliopigwa kwenye uwanja huohuo wa Mkwakwani.Timu hiyo inahitaji kushinda mchezo huo kama inahitaji kumpiku mpinzani wake Azam FC wanaoshikilia usukani kwa pointi 26 wakitofautiana na Yanga kwa pointi mbili. Aidha, African Sports haikuwa na matokeo mazuri katika mchezo uliopita dhidi ya Coastal Union baada na kulazimishwa sare ya bao 1-1.African Sports ndio ambayo inashika mkia kwenye msimamo wa ligi hivyo inahitaji kupambana ili kujinusuru katika hatari ya kushuka daraja. Yanga inatarajia kushinda mchezo huo ikitarajiwa kumchezesha Donald Ngoma aliyekosa mechi iliyopita kwa majeruhi.Wachezaji wengine waliotajwa kuwa ni majeruhi ni Nadir Haroub na Salum Telela ambao bado wanaonekana kutokuimarika licha ya kudaiwa kuwa wanaendelea vizuri. Kocha wa Pluijm alisema ni lazima washinde mchezo huo kwani pointi tatu ni muhimu kwao.Tulipoteza mchezo uliopita na kushusha matumaini, lakini tumejipanga vizuri na wachezaji wanaendelea vizuri tukiwa na imani ya kupambana katika mchezo wa kesho leo ili tushinde, alisema.Naye Kocha wa African Sports Ramadhan Aluko alisema baada ya kushindwa kupata matokeo mazuri dhidi ya Coastal wanategemea kurekebisha makosa yao na kutafuta matokeo mazuri katika mchezo wa leo.  <topic>: michezo 